Það er í nægu að snúast hjá starfsmönnum Fiskmarkaðar Íslands í Rifi en þeir sjá um löndun og slægingu á öllum fiski , sem berst að landi af smábátum á Arnarstapa , í Rifi og Ólafsvík . Andri Benediktsson frá Hellissandi var að landa úr strandveiðibátunum í Rifi . „ Þetta er rosalega öflugur fiskur sem þeir eru að koma með . Hver bátur má veiða 774 kíló á dag af óslægðum þorski . Þetta er venjulega sitt hvoru megin við það . Við tökum þetta svo í hús við hliðina á fiskmarkaðinum og slægjum fiskinn þar . Þetta er nánast allt þorskur hérna og þeir hafa ekkert verið að sækja í ufsa eins og á Stapanum . ” Andri segir mikið hafa verið að gera að undanförnu og í vetur líka . „ Við erum alltaf fjórir í lönduninni frá eitt eftir hádegi til 10 á kvöldin er þá er lokað . Á morgnana erum við bara tveir , ” segir Andri og hellir úr hverju karinu af öðru frá bátunum yfir í kör markaðarins .